**Iepirkuma procedūras „Oracle programmatūras licenču uzturēšana un tehniskā atbalsta pakalpojuma piegāde” VK/2015/17 komisijas sēdes**

protokols

Rīgā

|  |  |  |  |
| --- | --- | --- | --- |
| 2015. gada 7. decembrī plkst. 12.00 |  | Nr. | 4 |

|  |  |
| --- | --- |
| Sēdi vada: |  |
|  |  |
| Informātikas departamenta direktora vietnieks – Informācijas sistēmu administrēšanas daļas vadītājs | G. Miemis |
|  |  |
| Piedalās: |  |
|  |  |
| Informātikas departamenta Informācijas sistēmu administrēšanas daļas vadītāja vietnieks | A. Lipskis |
| Juridiskā departamenta direktora vietnieks | R. Zariņš |
| Infrastruktūras apsaimniekošanas departamenta vecākā eksperte | D. Klints |
|  |  |
| Protokolē: |  |
|  |  |
| Infrastruktūras apsaimniekošanas departamenta vecākā eksperte | D. Klints |

***Darba kārtībā:***

1. Pretendentu piedāvājumu atvēršana:
	1. Komisijas priekšsēdētājs ***G. Miemis*** informē, ka iepirkuma procedūrai iesniegts viens piedāvājums – no Oracle East Central Europe Limited Filiāles Latvijā.
	2. Komisijas locekļi paraksta apliecinājumu, ka nav ieinteresēti konkrēta pretendenta izvēlē vai darbībā un ka nav saistīti ar pretendentu Publisko iepirkumu likuma 23. panta pirmās daļas izpratnē.
	3. Komisijas priekšsēdētājs ***G. Miemis*** atver iesniegto piedāvājumu un nosauc finanšu piedāvājuma cenu:

|  |  |  |
| --- | --- | --- |
| **Pretendents, kas iesniedza piedāvājumu** | **Piedāvājuma iesniegšanas datums, laiks** | **Piedāvājuma summa EUR****(bez PVN)** |
| **Oracle East Central Europe Limited Filiāle Latvijā,** reģistrācijas Nr. 40003584818Kr. Valdemāra iela 21, Rīga, LV - 1010 | 07.12.2015.plkst. 10.27 | 8 412,00 |

1. Pretendenta Oracle East Central Europe Limited Filiāles Latvijā piedāvājuma cenas atbilstības sākotnēji novērtētajai paredzamajai līgumcenai izvērtēšana.
2. Pretendenta Oracle East Central Europe Limited Filiāles Latvijā piedāvājuma atbilstības pārbaude iepirkuma procedūras uzaicinājumā norādītajām pretendentu atlases prasībām (uzaicinājuma 9. punkts “Pretendentu atlases prasības, iesniedzamie pretendentu atlases dokumenti un pārbaudāmās ziņas”).
3. Pretendenta Oracle East Central Europe Limited Filiāles Latvijā nomaksāto nodokļu pārbaude Elektronisko iepirkumu sistēmā E- izziņas dienā, kad iepirkuma komisija pieņēmusi lēmumu par iepirkuma uzsākšanu (04.11.2015.) un maksātnespējas pārbaude.
4. Pretendenta Oracle East Central Europe Limited Filiāles Latvijā piedāvājuma atbilstības pārbaude iepirkuma procedūras uzaicinājumā norādītajām tehniskās specifikācijas prasībām (uzaicinājuma 10. punkts “Tehniskā specifikācija” un uzaicinājuma 1. pielikums „Tehniskā specifikācija”).
5. Lēmuma par iepirkuma procedūras piedāvājuma izvēli pieņemšana.
6. Pretendenta Oracle East Central Europe Limited Filiāles Latvijā nomaksāto nodokļu pārbaude Elektronisko iepirkumu sistēmā E-izziņas dienā, kad pieņemts lēmums par iespējamu līguma slēgšanas tiesību piešķiršanu (07.12.2015.).
7. Lēmuma par iepirkuma procedūras rezultātiem pieņemšana.
8. Atbildīgā darbinieka par līguma slēgšanu noteikšana.
9. Atbildīgā darbinieka par līguma izpildes uzraudzību noteikšana.
10. Informācijas par iepirkuma procedūras rezultātiem nosūtīšana pretendentam.
11. Lēmuma par iepirkuma procedūras rezultātiem publicēšana Valsts kases mājaslapā.
12. Noslēgtā iepirkuma līguma publicēšana Valsts kases mājaslapā.
13. Informatīva paziņojuma par noslēgto līgumu publicēšana Iepirkumu uzraudzības biroja mājaslapā.

***Nolemj (vienbalsīgi):***

1. Pretendenta Oracle East Central Europe Limited Filiāles Latvijā piedāvājuma cena 8 412,00 EUR (bez PVN) atbilst sākotnēji novērtētajai paredzamajai līgumcenai 14 100,00 EUR (bez PVN).
2. Pretendenta Oracle East Central Europe Limited Filiāles Latvijā piedāvājums atbilst iepirkuma procedūras uzaicinājumā norādītajām pretendentu atlases prasībām (uzaicinājuma 9. punkts “Pretendentu atlases prasības, iesniedzamie pretendentu atlases dokumenti un pārbaudāmās ziņas”).
3. Pretendenta Oracle East Central Europe Limited Filiāles Latvijā piedāvājums atbilst iepirkuma procedūras uzaicinājumā norādītajām tehniskās specifikācijas prasībām (uzaicinājuma 10. punkts “Tehniskā specifikācija” un uzaicinājuma 1. pielikums „Tehniskā specifikācija”).
4. Saskaņā ar Publisko iepirkumu likuma 8.2 panta devīto daļu un iepirkuma procedūras uzaicinājuma 13. punktu izvēlēties Oracle East Central Europe Limited Filiāles Latvijā piedāvājumu, kas atbilst iepirkuma procedūras prasībām (8 412,00 EUR bez PVN).
5. Tā kā iepirkuma komisija Elektronisko iepirkumu sistēmā E- izziņas pārliecinājās, ka Oracle East Central Europe Limited Filiālei Latvijā dienā, kad iepirkuma komisija pieņēmusi lēmumu par iepirkuma uzsākšanu (04.11.2015.), un dienā, kad pieņemts lēmums par iespējamu līguma slēgšanas tiesību piešķiršanu (07.12.2015.) nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā kādā no valstīm pārsniedz 150 EUR, ka nav ierakstu par Oracle East Central Europe Limited Filiāles Latvijā maksātnespējas (t.sk. bankrota) procesiem, likvidācijas procesu, apturētu vai pārtrauktu saimniecisko darbību, tad pretendenta piedāvājums atbilst iepirkuma procedūras uzaicinājumā norādītajām pretendentu atlases prasībām (uzaicinājuma 9. punkts “Pretendentu atlases prasības, iesniedzamie pretendentu atlases dokumenti un pārbaudāmās ziņas”), un iepirkuma komisija nolemj noslēgt līgumu ar pretendentu Oracle East Central Europe Limited Filiāli Latvijā par kopējo summu **8 412,00** **EUR (bez PVN)**.
6. Atbildīgo par līguma slēgšanu noteikt Informātikas departamenta direktora vietnieku – Informācijas sistēmu administrēšanas daļas vadītāju G. Miemi.
7. Atbildīgo par līguma izpildes uzraudzību noteikt Informātikas departamenta direktora vietnieku – Informācijas sistēmu administrēšanas daļas vadītāju G. Miemi.
8. Infrastruktūras apsaimniekošanas departamenta vecākajai ekspertei D. Klintij līdz 2015. gada 8. decembrim sagatavot un nosūtīt Oracle East Central Europe Limited Filiālei Latvijā vēstuli par iepirkuma procedūras rezultātiem.
9. Infrastruktūras apsaimniekošanas departamenta direktora vietniecei A. Ozolai līdz 2015. gada 8. decembrim publicēt lēmumu par iepirkuma procedūras rezultātiem Valsts kases mājaslapas [www.kase.gov.lv](http://www.kase.gov.lv) / sadaļā “Publiskie iepirkumi”.
10. Infrastruktūras apsaimniekošanas departamenta direktora vietniecei A. Ozolai ne vēlāk kā dienā, kad stājas spēkā iepirkuma līgums, publicēt iepirkuma līguma tekstu Valsts kases mājaslapas [www.kase.gov.lv](http://www.kase.gov.lv) / sadaļā “Publiskie iepirkumi”.
11. Infrastruktūras apsaimniekošanas departamenta vecākajai ekspertei D. Klintij publicēt *Informatīvu paziņojumu par noslēgto līgumu* Iepirkumu uzraudzības biroja mājaslapas [www.iub.gov.lv/](http://www.iub.gov.lv/) sadaļā “Publikāciju vadības sistēma” ne vēlāk kā piecas darbdienas pēc līguma noslēgšanas.

Sēdi beidz plkst. 13.00.

Pielikumā: 1. Komisijas locekļa apliecinājums piedāvājumu vērtēšanai uz 4 lp.

2. Pretendentu finanšu piedāvājumu cenas uz 1 lp.

3. Izdruka no Elektronisko iepirkuma sistēmas E-izziņas par dienu, kad iepirkuma komisija pieņēmusi lēmumu par iepirkuma uzsākšanu (04.11.2015.) uz 1 lp.

4. Izdruka no Elektronisko iepirkuma sistēmas E-izziņas dienā, kad pieņemts lēmums par iespējamu līguma slēgšanas tiesību piešķiršanu (07.12.2015.) uz 4 lp.

|  |  |  |
| --- | --- | --- |
| Sēdi vadīja |  | G. Miemis |
| Piedalījās |  | A. Lipskis |
|  |  | R. Zariņš |

|  |  |  |
| --- | --- | --- |
| Protokolēja |  | D. Klints |